Bagi Tan Sri Muhyiddin Yassin, lihat Muhyiddin Yassin.Templat:Muhyidin dari Brunei

Haji **Muhyidin bin Abdul Rashid** ialah seorang ahli politik Parti Islam Se-Malaysia dari negeri Terengganu, Malaysia. Beliau merupakan bekas Ahli Parlimen Hulu Terengganu selama satu penggal bermula tahun 1999 hingga 2004. Sejak 2018, beliau dilantik menjadi Setiausaha Politik kepada Menteri Besar Terengganu, Dr Ahmad Samsuri Mokhtar.

Penglibatan dalam pilihan raya
------------------------------

Kerusi Yang Ditandingi oleh **Muhyidin Abdul Rashid**| Tahun | Kawasan | Individu | Undi | Lawan | Undi | Peratusan Mengundi | Majoriti |
| --- | --- | --- | --- | --- | --- | --- | --- |
| 2018 | Parlimen Hulu Terengganu | Muhyidin Abdul Rashid (PAS) | 28,057 | Datuk Razali Idris (PH-PPBM) | 3,364 |  | 2868 |
| **Dato' Rosol Wahid (BN-UMNO)** | **30,925** |
| 2013 | DUN Kuala Berang, Terengganu | Muhyidin Abdul Rashid (PAS) | 6,468 | **Tengku Putera Tengku Awang (BN-UMNO)** | **6,917** | 89.30% | 449 |
| 2008 | DUN Kuala Berang, Terengganu | Muhyidin Abdul Rashid (PAS) | 4,852 | **Mohd Zawawi Ismail (BN-UMNO)** | **6,444** | 88.01% | 1,592 |
| 2004 | Parlimen Hulu Terengganu | Muhyidin Abdul Rashid (PAS) | 16,055 | **Tengku Putera Tengku Awang (BN-UMNO)** | **23,815** | 89.62% | 7,760 |
| 1999 | Parlimen Hulu Terengganu | **Muhyidin Abdul Rashid (PAS)** | **17,790** | Othman Daud (BN-UMNO) | 13,679 | 82.35% | 4,111 |
| 1995 | DUN Kuala Berang, Terengganu | Muhyidin Abdul Rashid (PAS) | 3,405 | **Ibrahim Yusof (BN-UMNO)** | **4,301** | 83.15% | 896 |

Isu-isu
-------

### Bantahan Pembinaan Hotel Depan Masjid

Muhyidin Abdul Rashid telah membuat laporan kepada Biro Pengaduan Awam (BPA) berhubung bantahan atas cadangan pembinaan hotel tujuh tingkat dan satu blok bangunan rumah kedai tiga tingkat berhadapan Masjid Sultan Mahmud, Kuala Berang. Aduan itu turut berkait dengan dua institusi yang mempunyai autoriti kepada pembinaan terbabit iaitu Majlis Daerah Hulu Terengganu (MDHT) dan Majlis Agama Islam dan Adat Istiadat Melayu Terengganu (MAIDAM). Apabila siap kelak, difahamkan jarak antara bangunan hotel dan masjid cuma kira-kira 30 kaki sahaja. Pembinaan ini seolah-olah telah menafikan hak parkir jemaah. Namun yang dipertua MDHT Osman A Bakar enggan memberi komen mengenai projek kontroversi itu. Projek itu turut mencetuskan perdebatan di media sosial apabila laman Selamatkan Masjid Kuala Berang diwujudkan di Facebook. Antaranya, mereka bimbang ia mencetuskan masalah sosial.

### UMNO Gadai Tanah Rezab Melayu

Selepas UMNO mengambil alih kerajaan Negeri Terengganu pada tahun 2004, UMNO telah menukar milik satu bidang tanah di hadapan pejabat pos Kuala Berang daripada tanah rezab melayu kepada tanah (FreeHold) bebas milik diberikan kepada syarikat milik cina penyokong MCA. Beliau amat kecewa dengan sikap orang UMNO yang sanggup menggadaikan aset tanah di daerah Hulu Terengganu kepada orang bukan islam. Beliau dimaklumkan tanah lokasi tersebut telah diserahkan untuk membina bangunan bagi sebuah syarikat perniagaan, Zon Ria Malaysia Sendirian Berhad yang kini telah mendirikan bangunan rumah kedai tiga tingkat sebanyak 17 lot. Beliau berharap agar perkara ini dikaji dan mengambil tindakan yang sewajarnya jika terdapat penyalah gunaan kuasa

Anugerah dan penghormatan
-------------------------

* Terengganu
	+ Ahli Mahkota Terengganu (AMZ) (2023)

Rujukan
-------

1. ↑  Maklumat calon Parlimen Hulu Terengganu
2. ↑  Bantah Bina Hotel Depan Masjid
3. ↑
4. ↑
5. ↑
6. ↑  "HEBAHAN ISTIADAT PENGURNIAAN GELARAN DAN BINTANG-BINTANG DARJAH KEBESARAN NEGERI TERENGGANU DARUL IMAN SEMPENA SAMBUTAN ULANG TAHUN KE–61 HARI KEPUTERAAN KEBAWAH DULI YANG MAHA MULIA SULTAN TERENGGANU". *Pejabat Setiausaha Negeri Terengganu (Khidmat Pengurusan)*. 19 Jun 2023. Dicapai pada 20 Jun 2023.